Virallinen lehti nro C 348 , 03/12/1999 s. 0096



KIRJALLINEN KYSYMYS P-0545/99 esittäjä(t): Christian Rovsing (PPE) komissiolle (1. maaliskuuta 1999) Aihe: Tanskan valtion omistaman bussiyhtiön COMBUS A/S:n tarjoukset Ottaen huomioon, että Tanskan valtion omistama bussiyhtiö COMBUS A/S on pakottanut monet yksityiset tarjoajat lopettamaan toimintansa, katsooko komissio, että on EU:n kilpailulainsäädännön, alihintaan myyntiä (predatory pricing) koskeva kielto mukaan lukien, ja valtion tukea koskevien EU-säännösten mukaista, että yllä mainittu yhtiö on lisännyt markkinaosuuttaan sopimuspohjaisesta bussiliikenteestä Tanskan markkinoilla 22-25 prosentista 35-40 prosenttiin tarjoamalla palveluja alihintoihin, jotka on osittain rahoitettu valtion tuella, joka on tarkoitettu eläkemaksuihin ja virkamiesten palkkaukseen, osittain tanskalaiseen lakiehdotukseen 1998-99 L127 liittyvissä huomautuksissa mainitulla alijäämällä, joka vastaa yrityksen oman pääoman kolmasosan suuruista tappiota, sekä joulukuussa 1998 annetulla lainsäädännöllä vahvistetulla lisävaltionavulla? Mikäli tämä ei ole EU-säännösten mukaista, aikooko komissio ryhtyä asiaa koskeviin tutkimuksiin? Komission jäsenen Neil Kinnockinkomission puolesta antama vastaus (20. huhtikuuta 1999) Väitteet yrityksille suunnatusta valtion rahoituksesta voivat edellyttää tutkimuksen valtion tukien maksamista koskevan yhteisön lainsäädännön järjestelmän mukaista tarkastelua. Komissio on kuitenkin velvollinen aloittamaan EY:n perustamissopimuksen 92 ja 93 artiklan mukaisen virallisen menettelyn ainoastaan, jos sillä on epäilyjä valtiontuen olemassaolosta tai yhteensopivuudesta. Erityisesti 92 artiklan 1 kohdan soveltaminen edellyttää, että valtiontuki häiritsee tai uhkaa häiritä kilpailua suosimalla joitakin yrityksiä, ja että se vaikuttaa jäsenvaltioiden väliseen kauppaan. Maaliikenteestä voidaan todeta, että EY:n perustamissopimus ei suoraan takaa täysin vapaata pääsyä markkinoille, mutta 75 artiklan mukaan sen on tapahduttava yhteisön lainsäädännön kautta. Yhteisön tasolla tapahtuva säännöllisen bussiliikenteen kilpailu koskee vain kansainvälisiä palveluja ja rajattua määrää kansallisia palveluja (työntekijöille, koululaisille ja opiskelijoille suunnatut palvelut - 11. kesäkuuta 1999 asti vain raja-alueilla) (Euroopan yhteisöjen tuomioistuin kumosi muodollisista syistä 1. kesäkuuta 1994 edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa 23. heinäkuuta 1992 annetun neuvoston asetuksen (ETY) 2454/92 (tapaus C-3882, Euroopan parlamentti vastaan neuvosto [1994] Kok. I-2081), mutta sen oikeusvaikutusta pidettiin yllä niin kauan, että neuvosto teki asiasta uuden päätöksen. Neuvoston asetuksen (ETY) 2454/92 korvaamisesta 11. joulukuuta 1997 annettua asetusta (EY) 12/98 11. kesäkuuta 1999 alkaen(1)). Jos valtiontukea väitetään annettavan maantieteellisesti jäsenvaltion sisälle rajatulla alueella tapahtuvalle linja-autoliikenteelle, jäsenvaltioiden väliseen kauppaan kohdistuvat vaikutukset on määriteltävä ja tarkistettava aina tapauskohtaisesti. Jos vaikutusta jäsenvaltioiden väliseen kauppaan ei voida todistaa olevan, valtiontukea koskevia sääntöjä ei ole rikottu. (1) EYVL L 251, 29.8.1992.